<classify> Na AHMED MAKONGO BUSEGA IMEELEZWA licha ya matukio ya mauaji ya watu wenye ualbino kupungua,bado wapo baadhi ya watu katika Wilaya ya Busega mkoani Simiyu, wamekuwawakiwaita majina ya ajabu ya kuwanyanyapaa, hali inayowasononesha na kuwanyimaraha ndani ya jamii inayowazunguka. Hayo yalielezwa mwishoni mwa wiki na Mwenyekiti wa Chama cha Watuwenye Ualbino TAS wilayani Busega, Mihayo Lilanda, kwenye mkutano wa hadharauliofanyika katika Kijiji cha Ngasamo, Wilaya ya Busega mkoani Simiyu. Mkutano huo, pamoja na mambo mengine ulikuwa ni kwa ajili ya kutoaelimu ya ustawi wa jamii na kupinga vitendo vya mauaji ya watu wenye ualbino,kupinga vitendo vya unyanyasaji wa kijinsia, pamoja na jamii kujua haki zawazee. Uliandaliwa na asasi isiyokuwa ya kiserikali ya Nabroho yenye makaoyake makuu wilayani hapa. Lilanda aliyataja baadhi ya majina ambayo wamekuwa wakiitwa kuwa ni pamoja na Mbilimwiluyaani mbuzi mweupe, Zeruzeru yaani fisi mweupe, dili, mtu wa mkosi, mtu wa laanana mtu wa Msimbazi yaani noti ya shilingi elfu kumi. Baadhi ya watu wamekuwa wakituita sisi watu wenye ualbino majina yaajabu sana. Wengine wanatuita eti sisi Mbilimwilu, yaani mbuzi mweupe, majinamengine wanatuita eti Zeruzeru yaani fisi mweupe, mara tunaitwa dili, mtu aliyena mkosi, mtu mwenye laana na kwamba sisi ni Msimbazi, yaani ile noti yashilingi elfu kumi, alisema kwa masikitiko Lilanda. Alisema majina hayo yanawakosesha raha na kujiona kwamba siyobinadamu wa kawaida wakati wao pia ni watu kama wengine. Aliiomba jamii iachane na tabia ya kuwanyanyapaa kwani wao pia nibinadamu na wanao uwezo wa kufanya kazi kama walivyo watu wengine. Ofisa Tathmini wa Asasi ya Nabroho, Zabron John, alisema watu wenyeualbino ni binadamu kama wengine na hivyo haipo haja ya kuwanyanyapaa, kwaniwanastahili haki zote za msingi, ikiwemo kutowatenga katika masuala mbalimbaliya kijamii. John alisema wapo baadhi ya watu wenye ualbino wana elimu nzuri nawengine wanazo shughuli zao muhimu za kuwaongezea kipato, hivyo jamii isiwaonewao siyo watu wa kawaida kwani hayo ni maumbile waliyozaliwa nayo na walahayasababishi mkosi wowote kama inavyodaiwa na baadhi ya watu. Alisema baadhi ya watu wamekuwa na imani za kishirikina kwamba viungovya mtu mwenye ualbino vinasababisha utajiri au kupata uongozi na kwamba siyokweli kwani hiyo ni imani potofu na kuwataka watu waachane nazo. Ualbino siyo mkosi wala mtumwenye ualbino siyo kwamba kiungo chake au nywele zake zitakupatia utajiri aukupanda cheo au kupata uongozi, hizo ni imani potofu na za kijinga sana. Sasa tumekuja hapa kutoa elimu kwa wananchi ili wote kwa pamojatujue kuwa watu wenye ualbino ni kama sisi... mbona kuna watu wengine wanazokasoro kadhaa, wengine wana mapengo mbona hao hamuwasemi? alihoji. Aliongeza kuwa; baadhi ya watu wanaendekeza imani za kishirikina kwakudhani kwamba viungo vya albino vitampatia utajiri na kwamba ilifikia hatuawatu hao wakaanza kuwasaka hata watu wenye vipara, hizo ni imani za kijinga. Kutokana na hilo aliwataka wana jamii kuachana na ramli chonganishikwani ni chanzo cha kuwepo mauaji ya watu wenye ualbino kwa imani zakishirikina na pia kuwepo kwa mauaji ya watu wasiokuwa na hatia. Alifafanua kuwa baadhi ya watu wenye imani ya kishirikina wamekuwa naimani za ajabu ikiwa ni pamoja na kuamini mtu akifanya mapenzi na mtu mwenyeualbino hawezi kupata maambukizi ya virusi vya Ukimwi jambo ambalo si kweli. Ofisa Maendeleo ya Jamii wilayani hapa, Grace Mmasi, aliwatakawananchi kuachana na imani potofu kwani hali hiyo inarudisha maendeleo yaonyuma, ambapo pia aliwataka wananchi kujiunga kwenye vikundi vikiwemo vya watuwenye ualbino, ili waweze kukopesheka na kuwasaidia kujiinua kiuchumi nakujiletea maendeleo zaidi. Akizungumzia sera ya wazee ya mwaka 2003, Mmasi alisema badohaijatungiwa sheria na kusema iwapo hilo litafanyika masuala ya wazeeyatakwenda vizuri na kuzipata haki zao zote stahiki. Baadhi ya wananchi waliopata fursa ya kufika kwenye mkutano huo,akiwemo Anna Simon, waliishukuru Nabroho kwa kuwapa elimu hiyo, na Halmashauriya Busega kutoa huduma ya matibabu bure kwa wazee.  <topic>: kitaifa 